cyanic-selkie/wikianc huggingface dataset:
अपरिचित
कहानी
अम्बी गुप्त रूप से अपनी पड़ोसी, नंदिनी से प्यार करता है। वह एक मेडिकल छात्रा और एक महत्वाकांक्षी कर्णाटक गायिका है। लेकिन वह अस्वीकृति के डर से कभी भी अपनी भावनाओं को व्यक्त नहीं करता है। जब वह अपने दोस्त, सब-इंस्पेक्टर चारी की मदद से त्यागराज आराधना के दौरान ऐसा करने का साहस जुटाता है, तो वह उसे अस्वीकार कर देती है। वह उसके असहनशील स्वभाव और लगातार शिकायत करते रहना को सहन नहीं कर पाती है। परेशान होकर, अम्बी आत्महत्या करने का प्रयास करता है। वह लगभग डूब ही जाता है लेकिन इस दौरान बाद वह रेमो नाम से एक और व्यक्तित्व को विकसित कर लेता है। रेमो एक दिलकश फैशन मॉडल होता है। नंदिनी रेमो पर मोहित हो जाती है और उससे प्यार करने लगती है। वह इस बात से अनजान है कि रेमो और अम्बी एक ही हैं।
अपने दहेज के लिए जमीन खरीदते समय, नंदिनी स्टाम्प शुल्क से बचने के लिए जमीन का कम मूल्य दिखाती है। अम्बी उसकी इस चीज़ में मदद करने से मना कर देता है। बाद में, जब नंदिनी और रेमो डेट पर होते हैं, तो रेमो अपरिचित में बदल जाता है और उसे दंडित करने का प्रयास करता है। जैसे ही वह उसे मारने वाला होता है, नंदिनी अम्बी को बुलाती है। अपरिचित फिर अम्बी बन जाता है और होश खो बैठता है। नंदिनी अंबी को राष्ट्रीय मानसिक जाँच एवं तंत्रिका विज्ञान संस्थान ले जाती है। एनआईएमएचएएनएस के मुख्य मनोचिकित्सक विजयकुमार को पता चलता है कि हालांकि अपरिचित और रेमो, अम्बी के बारे में जानते हैं। लेकिन अम्बी उनके अस्तित्व से बेखबर है। विजयकुमार कहते हैं कि यदि नंदिनी अम्बी की भावनाओं को स्वीकार करती है तो रेमो का अस्तित्व समाप्त हो जाएगा। लेकिन अपरिचित का अस्तित्व तभी समाप्त होगा जब समाज में सुधार होगा। नंदिनी अम्बी के प्यार को स्वीकार कर लेती है और रेमो गायब हो जाता है।
इस बीच, डीसीपी प्रभाकर और चारी अपरिचित द्वारा की गई हत्याओं की जांच करते हैं। वे अपरिचित द्वारा छोड़े गए सुरागों की खोज करते हैं। सभी सुराग उसके पीड़ितों को दी गई सज़ाओं के नाम होते हैं। फिर अपरिचित जवाहरलाल नेहरू स्टेडियम में जनता और प्रेस के बीच आता है। वह अपने द्वारा की गई हत्याओं को स्वीकार करता है। वह हत्याओं के पीछे के तर्क को समझाते हुए कहता है कि जब हर भारतीय जिम्मेदार और ईमानदार होगा तभी देश विकसित देशों के बराबर समृद्ध होगा। उसके तरीकों की प्रशंसा और आलोचना दोनों होती है। प्रभाकर अपरिचित को पकड़ने की कोशिश करता है, लेकिन वह भाग जाता है।
अपरिचित की इंटरनेट गतिविधि और आईपी पते की जांच करने पर प्रभाकर को पता चलता है कि कनेक्शन अम्बी का है। फिर सुरक्षा फुटेज की जांच पर अम्बी का चेहरा सामने आ जाता है। प्रभाकर अम्बी को गिरफ्तार कर लेता है और उससे उसका गुनाह कबूल कराने के लिए उसका पॉलीग्राफ टेस्ट करता है। अधिकारी देखते हैं कि वह सच बोल रहा है और उसे ख़ूनों के बारे में कोई जानकारी नहीं है। प्रभाकर क्रोधित हो जाता है। वह अकेले ही अम्बी क्रूरतापूर्वक पीड़ा देना शुरू कर देता है। अम्बी के मृत्यु के निकट का अनुभव अपरिचित के पुनः प्रकट होने का कारण बनता है। अम्बी का व्यक्तित्व उसके और अपरिचित के बीच बदलता रहता है; वह अम्बी के रूप में दया की भीख मांगता है जबकि अपरिचित के रूप में प्रभाकर को बेरहमी से पीटता है। बाद में, जब अम्बी पर कई हत्याओं का मुकदमा चलता है, तो विजयकुमार उसकी मानसिक स्थिति को सबके सामने बताता है। अम्बी को बरी कर दिया गया जाता है लेकिन उसे मानसिक अस्पताल में मनोचिकित्सा से गुजरने का निर्देश दिया जाता है। ठीक हो जाने पर वह रिहाई के लिए पात्र होगा।
जब अम्बी को दो साल बाद रिहा किया जाता है तो ऐसा प्रतीत होता है कि वह कठोरता से नियम पालन करने की अपनी सोच को त्याग चुका है। वह मिलनसार दिखाई देने लगता है। वह नंदिनी से शादी कर लेता है। अपने हनीमून के दौरान ट्रेन में यात्रा करते समय, अम्बी उस आदमी को देखता है जो कई साल पहले उसकी बहन की मौत के लिए जिम्मेदार था। वह चुपके से अपरिचित में बदल जाता है और उस आदमी को ट्रेन से फेंक देता है, जिससे उसकी मौत हो जाती है। हालाँकि, वह इस घटना को नंदिनी से छिपाता है, जिससे पता चलता है कि अम्बी ने अपने अन्य व्यक्तित्व को मिटाने के बजाय एक ही बना लिया है।
धन सिंह रावत
धन सिंह रावत (जन्म 7 अक्टूबर 1972) उत्तराखंड के कैबिनेट मंत्री और भारतीय जनता पार्टी (भाजपा) के सदस्य हैं। उन्होंने श्रीनगर गढ़वाल निर्वाचन क्षेत्र का प्रतिनिधित्व करते हुए उत्तराखंड विधान सभा के सदस्य के रूप में कार्य किया है।
व्यक्तिगत जीवन और करियर
धन सिंह रावत का जन्म पौडी गढ़वाल के एक गांव में हुआ था और उनकी शिक्षा गांव के स्कूल में हुई थी। उन्होंने हेमवती नंदन बहुगुणा गढ़वाल विश्वविद्यालय से इतिहास में मास्टर और डॉक्टरेट की डिग्री हासिल की ।
इफरान हुसैन
इफरान हुसैन (जन्म 4 अप्रैल 1996) एक बांग्लादेशी क्रिकेटर हैं।
पौड़ी
पौड़ी (Pauri) भारत के उत्तराखण्ड राज्य के पौड़ी गढ़वाल ज़िले में स्थित एक नगर है। यह ज़िले का मुख्यालय भी है।
विवरण
पौड़ी गढ़वाल जिला वृत्ताकार रूप में है, जिसमें हरिद्वार, देहरादून, टिहरी गढ़वाल, रूद्वप्रयाग, चमोली, अल्‍मोड़ा और नैनीताल सम्मिलित है। यहां स्थित हिमालय, नदियां, जंगल और ऊंचे-ऊंचे शिखर यहां की खूबसूरती को अधिक बढ़ाते हैं। पौड़ी समुद्र तल से लगभग 1814 मीटर की ऊंचाई पर स्थित है। बर्फ से ढके हिमालय शिखर पौड़ी की खूबसूरती को कहीं अधिक बढ़ाते हैं।
कंडोलिया
शिव मंदिर (कंडोलिया देवता) पौड़ी से दो किलोमीटर की दूरी पर स्थित है। कंडोलिया देवता का यह मंदिर वहां के भूमि देवता के रूप में पूजे जाते हैं। इस मंदिर के समीप ही खूबसूरत पार्क और खेल परिसर भी स्थित है। इससे कुछ मिनट की दूरी पर ही एशिया का सबसे ऊचा स्‍टेडियम रांसी भी है। गर्मियों के दौरान कंडोलिया पार्क में पर्यटकों की भारी मात्रा में भीड़ देखी जा सकती है। यहां आने वाले पर्यटक अपने परिवार के साथ यहां का पूरा-पूरा मजा उठाते हैं। इस पार्क के एक तरफ खुबसूरत पौड़ी शहर देखा जा सकता हैं वहीं दूसरी ओर गगवाड़स्यूं घाटी भी स्थित है। गगवाड़स्यूं घाटी में स्थित तमलाग गांव में मौरी मेले का आयोजन हर 12 साल के बाद होता हैं जो पांडव नृत्य से सम्बंधित हैं, कन्डोलिया मन्दिर से सर्दियों में हिमालय बहुत सुंदर दिखाई देता है। हिमालय की बन्दर पूछ, केदारनाथ, चौखम्बा, नीलकन्ठ, त्रिशूल आदि चोटियों के यहाँ से बहुत खूबसूरत दर्शन होते हैं।
बिंसर महादेव
बिंसर महादेव मंदिर 2480 मी. ऊंचाई पर स्थित है। यह पौड़ी से 114 किलोमीटर की दूरी पर स्थित है। यह जगह अपनी प्राकृतिक सौन्‍दर्यता के लिए जानी जाती है। यह मंदिर भगवान हरगौरी, गणेश और महिषासुरमंदिनी के लिए विशेष रूप से प्रसिद्ध है। इस मंदिर को लेकर यह माना जाता है कि यह मंदिर महाराजा पृथ्‍वी ने अपने पिता बिन्‍दु की याद में बनवाया था। इस मंदिर को बिंदेश्‍वर मंदिर के नाम से भी जाना जाता है।
ताराकुंड
ताराकुंड समुद्र तल से 2,200 मीटर की ऊंचाई पर स्थित है। ताराकुंड बहुत ही खूबसूरत एवं आकर्षित जगह है। जो पर्यटकों का ध्‍यान अपनी ओर अधिक खींचती है। ताराकुंड अधिक ऊंचाई पर स्थित होने के कारण यहां से आस-पास का नजारा काफी मनमोहक लगता है। एक छोटी सी झील और बहुत पुराना मंदिर इस जगह को ओर अधिक सुंदर बनाता है। साथ ही ऊंची पहाड़ियों के बीच बने मंदिर के साथ नौ बांस गहरा कुआं भी है, जो खुद में एक आश्चर्य है, बताया जाता है कि स्वर्गारोहण के वक्त पांडव यहां आए थे और उन्होंने ही ये मंदिर बनाया था। यहां तीज का त्‍यौहार, यहां रहने वाले स्‍थानीय निवासियों द्वारा बहुत ही धूम-धाम के साथ मनाया जाता है। क्‍योंकि यह त्‍यौहार विशेष रूप से भूमि देवता को समर्पित होता है। ताराकुंड पहुंचने का एक रास्ता सिरतोली गांव से होकर भी जाता है,
कण्वाश्रम
कण्वाश्रम मालिनी नदी के किनारे स्थित है। कोटद्वार से इस स्‍थान की दूरी 14 किलोमीटर है। यहां स्थित कण्व ऋषि आश्रम बहुत ही महत्‍वपूर्ण एवं ऐतिहासिक जगह है। ऐसा माना जाता है कि सागा विश्‍वमित्रा ने यहां पर तपस्‍या की थी। भगवानों के देवता इंद्र उनकी तपस्‍या देखकर अत्‍यंत चिंतित होगए और उन्‍होंने उनकी तपस्‍या भंग करने के लिए मेनका को भेजा। मेनका विश्‍वामित्र की तपस्‍या को भंग करने में सफल भी रही। इसके बाद मेनका ने कन्‍या के रूप में जन्‍म लिया और पुन: स्‍वर्ग आ गई। बाद में वहीं कन्‍या शकुन्‍तला के नाम से जाने जानी लगी। और उनका विवाह हस्तिनापुर के महाराजा से हो गया। शकुन्‍लता ने कुछ समय बाद एक पुत्र को जन्‍म दिया। जिसका नाम भारत रखा गया। भारत के राजा बनने के बाद ही हमारे देश का नाम ''भारत' रखा गया।
चरक डांड
आयुर्वेद के जनक महर्षि चरक की जन्मस्थली चरक डांडा, कोटद्वार से मात्र 25 किलोमीटर दूर खूबसूरत वादियों के बीच (चरक एक महर्षि एवं आयुर्वेद विशारद के रूप में विख्यात हैं। वे कुषाण राज्य के राजवैद्य थे। इनके द्वारा रचित चरक संहिता एक प्रसिद्ध आयुर्वेद ग्रन्थ है। इसमें रोगनाशक एवं रोगनिरोधक दवाओं का उल्लेख है तथा सोना, चाँदी, लोहा, पारा आदि धातुओं के भस्म एवं उनके उपयोग का वर्णन मिलता है। आचार्य चरक ने आचार्य अग्निवेश के अग्निवेशतन्त्र में कुछ स्थान तथा अध्याय जोड्कर उसे नया रूप दिया जिसे आज चरक संहिता के नाम से जाना जाता है ) हुआ एक छोटा सा गांव इस गांव की ऊंचाई लैंसडौन के लगभग बराबर है 6600 फीट, दिल्ली से मात्र 230 किलोमीटर दूर बेहद खूबसूरत हसीन वादियों की भूमि जो एक बार यहां आए यहां का ही होकर रह जाए अपकमिंग टूरिस्ट प्लेस ऑफ पौड़ी गढ़वाल जिन पर्यटक को लीक से हटकर कुछ देखना है उनके लिए बेहद खूबसूरत जगह, ठहरने के लिए तीन 4 स्टार रिजॉर्ट उपलब्ध है
दूधातोली
दूधातोली 31,00मीटर की ऊंचाई पर स्थित है। यह स्‍थान जंगल से घिरा हुआ है। यहां तक पंहुचने के लिए थलीसैन से होते हुए पीठसैण पंहुच कर पंहुचा जा सकता है।
सड़क द्वारा पीठसैण से दूधातोली की दूरी 10 किलोमीटर है। दूधातोलीपौड़ी के खूबसूरत स्‍थानों में से एक है। यह स्‍थान हिमालय के चारों ओर से घिरा हुआ है। यहां का नजारा बहुत ही आकर्षक है जो यहां आने वाले पर्यटकों को सदैव ही अपनी ओर आ‍कर्षित करता है। गढ़वाल के स्‍वतंत्रता सेनानी वीर चन्‍द्र सिंह गढ़वाली को भी यह स्‍थान काफी पसंद आया था। इसलिए उनकी यह अंन्तिम इच्‍छा थी कि उनकी मृत्‍यु के बाद उनके नाम से एक स्‍मारक यहां पर बनाया जाए। यह स्‍मारक ओक के बड़े-बड़े वृक्षों के बीच स्थित है। जिस पर बड़े-बड़े अक्षरों में 'नेवर से डाई' लिखा गया है।
ज्वाल्‍पा देवी मंदिर
यह क्षेत्र प्रसिद्ध शक्ति पीठ माता दुर्गा को समर्पित है। इस स्‍थान की दूरी पौड़ी कोटद्वार सड़क मार्ग 33 किलोमीटर की दूरी पर स्थित है। यह स्‍थान भी प्रमुख धार्मिक स्‍थानों में से एक है। हर साल भक्‍तगण भारी संख्‍या में माता के दर्शनों के लिए यहां आते हैं। पौड़ी कोटद्वार सड़क मार्ग से पौड़ी स्थित ज्वालपा देवी मंदिर की दूरी 34 किलोमीटर है। हर साल नवरात्रों के अवसर पर यहां ज्वालपा देवी  विशेष रूप से पूजा-अर्चना की जाती है। यहां पर एक संस्कृत विद्यालय भी है, जहां दूर-दूर से आने वाले विद्यार्थी शिक्षा-दीक्षा ग्रहण करते हैं
खिर्सू
खिर्सू मंडल मुख्यालय पौड़ी से 19 किमी की दूरी पर स्थित है। खिर्सू से हिमालय की रेंज के दीदार होते हैं, यह एक पर्यटक ग्राम है। यहीं कारण है कि यह जगह भारी संख्‍या में पर्यटकों को अपनी ओर आकर्षित करती है। यहां से बहुत से जाने-अनजाने नाम वाले शिखरों का नजारा देखा जा सकता है। यह पौड़ी से 19 किलोमीटर की दूरी पर स्थित है। खिर्सू काफी शन्तिपूर्ण स्‍थल है। इसके अलावा खिर्सू पूरी तरह से प्रदूषण रहित जगह है। यह जगह ओक, देवदार और सेब के बगीचों से घिरी हुई है।  इन जंगलों में पैदल घूमना आपको न केवल प्राकृतिक सौंदर्य का आनंद की अनुभूति कराता है बल्कि आपको सुकून भी देता है. यहां आकर आप चिड़ियों के चहचहाहट के बीच शाम को सूर्यास्त देखना नहीं भूलेंगे। यहां सबसे पुराने गं‌ढीयाल देवता का मंदिर भी स्थित है।
आवागमन
सबसे नजदीकी हवाई अड्डा जोलीग्रांट है। पौढ़ी से इस स्‍थान की दूरी 155 किलोमीटर है। सबसे नजदीकी रेलवे स्‍टेशन कोटद्वार है जो कि 108 किलोमीटर की दूरी पर स्थित है। पौढ़ी राष्ट्रीय राजमार्ग 309 द्वारा देहरादून, ऋषिकेश, कोटद्वार एवं अन्‍य शहरों से जुड़ा हुआ है।
श्री माता वैष्णो देवी कटरा रेलवे स्टेशन
श्री माता वैष्णो देवी कटरा रेलवे स्टेशन (SVDK) जम्मू-बारामूला रेलमार्ग लिंक पर भारतीय राज्य जम्मू और कश्मीर में एक रेलवे स्टेशन है। यह जम्मू और कश्मीर में उत्तरी रेलवे क्षेत्र के फिरोजपुर डिवीजन के अंतर्गत आता है। यह कटरा शहर मे स्थित मुख्य, लोकप्रिय एवम प्राचीन श्री माता वैष्णो देवी मंदिर की सेवा करता है।
इतिहास
1898 में महाराजा प्रताप सिंह ने पहले जम्मू को श्रीनगर से जोड़ने का प्रयास किया। लेकिन गैर-समन्वय और अन्य कारणों के कारण, इसे रोक दिया गया।
अप्रैल 2005 में, जम्मू उधमपुर श्रीनगर बारामुला रेलवे लिंक को जम्मू क्षेत्र से ऊधमपुर रेलवे स्टेशन तक और श्रीहन की ओर से बनिहाल रेलवे स्टेशन तक पूरा किया गया था। पिरपाजल रेलवे सुरंग का कार्य पूरा कर लिया गया था और 2012 में परीक्षण किया जा रहा था। रेल लिंक का उद्घाटन प्रधान मंत्री नरेंद्र मोदी ने 4 जुलाई 2014 को 10:00 पूर्वाह्न पर किया था। इसका मतलब यह है कि कटरा वर्तमान में जम्मू-बारामूला लाइन के दक्षिणी भाग के उत्तरी टर्मिनस के साथ-साथ भारतीय रेलवे के निकटवर्ती नेटवर्क पर पहुंचने वाले सबसे ऊंचे स्थान पर हैं
मार्च 2015 में एक 1 मेगावाट सौर ऊर्जा संयंत्र स्टेशन पर कमीशन किया गया था।
यात्री सुविधाएं
कटरा रेलवे स्टेशन के भूतल में एस्केलेटर, लिफ्टों, वर्तमान आरक्षण, द्वितीय श्रेणी की बुकिंग, ट्रेन जांच अनुभाग, तीर्थयात्री गाइड, पर्यटक सहायता, वीआईपी लाउंज, एक शॉपिंग लाउंज, बहु-व्यंजनों वाला रेस्तरां, क्लोक रूम के साथ एक पूरी तरह से वातानुकूलित होटल, प्रतीक्षा कक्ष, पुस्तकों की दुकानें, चाय की दुकानों, शौचालय ब्लॉक और खानपान क्षेत्र हैं। पहली मंजिल में 8 अवकाश-कक्ष और कैफेटेरिया शामिल हैं। कारों और यात्री बसों को समायोजित करने के लिए भी एक विशाल पार्किंग स्थल का निर्माण किया गया।
चोरगलिया तल्ला आमखेडा, हल्द्वानी तहसील
चोरगलिया तल्ला आमखेडा, हल्द्वानी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
निसाहारा गाँव, सुलतानगंज (भागलपुर)
निसाहारा सुलतानगंज, भागलपुर, बिहार स्थित एक गाँव है।
उच्चताप अतिचालकता
उच्चताप अतिचालक (High-temperature superconductors या high-Tc या HTS) उन पदार्थों को कहते हैं जो अपेक्षाकृत अधिक ताप (लगभग -200 °C से अधिक) पर अतिचालकता का गुण प्रदर्शित करते हैं। सबसे पहला उच्चताप अतिचालक 1986 में आईबीएम के आविष्कारकों ने खोजा था।
-200 °C का ताप वह न्यूनतम ताप है जिसे द्रव नाइट्रोजन की सहायता से प्राप्त किया जा सकता है। ज्ञातव्य है कि क्रायोजेनिक्स के क्षेत्र में द्रव नाइट्रोजन सबसे सरल प्रशीतक है। यह भी ध्यान रखना चाहिए कि वर्तमान समय में ज्ञात सभी अतिचालक पदार्थ सामान्य दाब पर सामान्य ताप (लगभग २० डिग्री सेल्सियस) से बहुत कम ताप पर अतिचालकता प्रदर्शित करते हैं। अधिकांश उच्च-ताप अतिचालक, सिरैमिक पदार्थ हैं। दूसरी तरफ, धात्विक अतिचालक प्रायः -200 °C से कम ताप पर अतिचालकता दर्शाते हैं और इसलिए उन्हें 'निम्न-ताप-अतिचालक' कहते हैं।
आर्थिक भौमिकी
आर्थिक भौमिकी, भौमिकी की वह शाखा है जो पृथ्वी की खनिज संपत्ति के संबंध में बृहत्‌ ज्ञान कराती है। पृथ्वी से उत्पन्न समस्त धातुओं, पत्थर, कोयला, भूतैल (पेट्रोलियम) तथा अन्य अधातु खनिजों का अध्ययन तथा उनका आर्थिक विवेचन आर्थिक भौमिकी द्वारा ही होता है। प्रत्येक देश की समृद्धि वहाँ की खनिज संपत्ति पर बहुत कुछ निर्भर रहती है और इस दृष्टि से आर्थिकी भौतिकी का अध्ययन और भी महत्वपूर्ण हो जाता है।
यद्यपि भारतवर्ष प्राचीन समय से ही अपनी खनिज संपत्ति के लिए प्रसिद्ध रहा है, तथापि कुछ कारणों से यह देश अत्यन्त समृद्ध नहीं कहा जा सकता। भारत में आर्थिक खनिज पाए जाते हैं जिनमें से लगभग १६ खनिज प्रचुर मात्रा में उपलब्ध हैं। इनमें विशेष कर लौह अयस्क, मैंगनीज़, अभ्रक, बॉक्साइट, इल्मेनाइट, पत्थर के कोयले जिप्सम, चूना पत्थर (लाइम स्टोन), सिलीमेनाइट, कायनाइट, कुरबिंद (कोरंडम), मैग्नेसाइट, मत्तिकाओं आदि के विशाल भांडार हैं, किंतु साथ ही साथ सीसा, तांबा, जस्ता, रांगा, गंधक तथा मूतैल आदि अत्यंत न्यून मात्रा में हैं। भूतैल का उत्पादन तो इतना अल्प है कि देश की आंतरिक खपत का केवल सात प्रतिशत ही उससे पूरा हो पाता है। इस्पात उत्पादन के लिए सारे आवश्यक खनिज पर्याप्त किए जाते हैं उनमें इन धातुओं के अभाव के कारण कुछ हल्की धातुएं, जैसे ऐल्युमिनियम इत्यादि तथा उनकी मिश्र धातुएँ उपयोग में लाई जा सकती है।
भारत में खनन उद्योग का विकास
सन्‌ १९०६ में भारत के संपूर्ण खनिज उत्पादन का मूल्य केवल १० करोड रुपया था। उस समय पाकिस्तान तथा बर्मा भी भारतीय साम्राज्य के ही भाग थे। इसके पश्चात्‌ खनिज उद्योग निंरतर वृद्धि करता रहा तथा इसकी गति स्वतंत्रता के उपरांत और भी अधिक हो गई। यहाँ इस तथ्य को नहीं भूलना चाहिए कि २०वीं शताब्दी के प्रारंभ से इसके मध्यकाल तक खनिज के मूल्य में कई गुनी वृद्धि हुई है। सन्‌ १९४८ में उत्पादित खनिजों का मूल्य ६४ करोड़ रूपए तक पहुँचा। वास्तव में भारत के खनिज संसाधानों का व्यवस्थित विकास योजना द्वारा राष्ट्रीय सरकार की स्थापना के साथ ही हुआ और जैसे जैसे समय बीतता गया, इस दिशा में महान्‌ प्रगति के लक्षण दृष्टिगोचर होने लगे तथा १९५३ में ११२.७८ करोड़ रुपए मूल्य के खनिज का उत्पादन हुआ। किसी भी देश के संसाधनों का उचित और पूर्ण उपयोग करने के लिए गवेषणाकार्य अत्यंत आवश्यक है।
१०० वर्ष से अधिक समय बीता, जब भारतीय भौमिकीय सर्वेक्षण विभाग की स्थापना हुई। इसका मुख्य कार्य देश के खनिज पदार्थो का अन्वेषण और अनुसंधान तथा भूतात्विक दृष्टि से संपूर्ण देश की समीक्षा और विस्तृत ज्ञान करना था। स्वतंत्रता के पश्चात्‌ खनिज उद्योग के लिए भारत सरकार की जागरूक नीति के परिणामस्वरूप सन्‌ १९४८ में भारतीय खनिज विभाग (इंडियन ब्यूरो ऑव माइन्स) की स्थापना हुई। इसका कार्य एक सुनिश्चिम योजना के अंतर्गत विभिन्न खनिजों के भांडारों की खोज एवं निर्धारण, खननपद्धतियों के सुधार, अधिक ठोस आधार पर आँकड़ों का संग्रह तथा खनिजों के समुचित उपयोग के लिए गवेषणा की व्यवस्था है। यह संस्था देश में खनन उद्योग की समस्याओं का निराकरण तथा नवीन उपयोगी सुझाव देकर उद्योग की वृद्धि करने में भी सहायक सिद्ध हुई है। इस संस्था में कई प्रभाग है। परमाणु-शक्ति-अयोग (ऐटामिक एनर्जी कमिशन) के अंतर्गत भी "परमाणु-शक्ति-खनिजप्रभाग' स्थपित किया गया है।
भारत में मृत्तैल (पेट्रोलियम) का अत्यंत अभाव है। अत: भारत सरकार ने इस और पूर्ण रूप से विशेष रुचि दिखाई है। यद्यपि देश मृत्तैल के लिए अपने ही पर संभवत: कभी निर्भर न हो सकेगा। तथापि तैल के कुछ अन्य भांडार प्राप्त होने की संभावित स्थानों पर समान्वेषण करने तथा उसके संबंध में पूर्ण जानकारी प्राप्त करने के लिए भारत सरकार के "प्राकृतिक साधन और वैज्ञानिक अनुसंधान' मंत्रालय (मिनिस्ट्री ऑव नैचुरल रिसोर्सेज़ ऐंड साइंटिफिक रिसर्च) ने एक तैल एवं प्राकृतिक गैस आयोग नामक सस्था को जन्म दिया है। पत्थर के कोयले से भी वाणिज्य के स्तर पर संश्लेषित भूतैल (सिंथेटिक पेट्रेलियम) निर्माण करने की योजनओं पर विचार चल रहा है। हाल में खंबात (गुजरात) में प्राकृतिक भूतैल मिला है।
साहेब, बीवी और गैंगस्टर 3
साहेब बीवी  और  गैंगस्टर 3 ( 2018 भारतीय क्राइम थ्रिलर फिल्म है तिग्मांशु धूलिया द्वारा निर्देशित यह 2013 की साहेब, बीवी और गैंगस्टर रिटर्न्स  का सीक्वल है, जिसे तिग्मांशु धूलिया ने भी निर्देशित किया था और वह  साहेब, बीवी और गैंगस्टर रिटर्न्स थी.
संजय दत्त, जिमी शेरगिल, माही गिल, चित्रांगदा सिंह और सोहा अली खान फिल्म में मुख्य भूमिकाएँ निभाते हैं। पामेला सिंह भूटोरिया को एक रोमांचक सहायक भूमिका में भी देखा जा सकता है। यह 27 जुलाई 2018 को रिलीज़ हुई और इसकी पटकथा और कमजोर प्लॉटलाइन के लिए समीक्षकों से खराब समीक्षा प्राप्त हुई और बॉक्स ऑफिस पर एक आपदा बन गई। यह साहेब, बीवी और गैंगस्टर श्रृंखला का तीसरा संस्करण है।.
सार
आदित्य (जिमी शेरगिल) जेल से लौटता है और अपनी राजनीतिक विरासत को पुनः प्राप्त करने की कोशिश करता है। लंदन स्थित गैंगस्टर उदय प्रताप सिंह (संजय दत्त) से मिलने पर, सबसे अमीर और चतुर के अस्तित्व के लिए युद्ध शुरू होता है।
विकास
मई 2017 में, यह घोषणा की गई कि संजय दत्त इस परियोजना का हिस्सा बन गए हैं और फिल्म में एक गैंगस्टर की भूमिका निभाएंगे। अगस्त 2017 में, यह बताया गया कि चित्रांगदा सिंह को फिल्म में संजय दत्त के साथ साइन किया गया था।
फिल्माने
२०१६ में बीकानेर, राजस्थान फिल्म की प्रमुख फोटोग्राफी शुरू हुई। अक्टूबर 2017 में पहला शेड्यूल पूरा करने के बाद, प्रोडक्शन यूनिट फिल्म के दूसरे शेड्यूल के लिए जोधपुर चली गई, जो नवंबर 2017 तक जारी रही। शूटिंग का अंतिम शेड्यूल जनवरी 2018 में मुंबई में पूरा हुआ।
साउंड ट्रैक
फिल्म के साउंडट्रैक की रचना राणा मजुमदार, अंजन भट्टाचार्य, सिद्धार्थ पंडित ने की है, जबकि गीत संदीप नाथ, रेवंत शेरगिल, कौशिक मुनीर, कुमाऊर और राजा मेहदी ने लिखे हैं सारा अली खान।
रिसेप्शन
'' द टाइम्स ऑफ इंडिया के रौनक कोटेचा ने इसे 5 में से 3.5 स्टार का दर्जा दिया, इसे रॉयली अप्रत्याशित माना। एनडीटीवी पर यह २/५ के साथ है
शंकुक (भरत नाट्यशास्त्र के व्याख्याता)
शंकुक भरत नाट्यशास्त्र के व्याख्याता। इनकी व्याख्या प्राप्त नहीं है पर अभिनवभारती में उसका उल्लेख है। भरत के रससूत्र की इन्होंने जो व्याख्या की है वह "अनुमितिवाद" नाम से प्रसिद्ध है। भट्ट लोल्लट के उत्पत्तिवाद का तथा सहृदयों में रसानुभव न माननेवाले सिद्धांत का इन्होंने सर्वप्रथम खंडन किया है। ये नैयायिक थे। इन्होंने विभाव आदि साधनों और रसरूप साध्य में अनुमाप्यअनुमापक भाव की कल्पना की है और रस का आस्वाद अनुमान द्वारा अनुमेय या अनुमितिगम्य बताया है। इन्होंने रस की स्थिति सहृदयों या सामाजिकों में मानी है। "चित्रतुरगादि न्याय" की इनकी विवेचना के अनुसार नट सच्चे राम नहीं हैं, वे चित्र में लिखे अश्व की तरह हैं। जैसे अश्व के चित्र को देखकर उसका अनुभव होता है, वैसे ही नट के अभिनयात्मक रूप को देखकर सहृदयों को अनुभव होता है। इस प्रकार शंकुक ने रस की स्थिति सहृदयों या सामाजिकों में मानी है। राजतरंगिणी के उल्लेख के अनुसार शंकुक कश्मीरी विद्वान् थे और अजितापीड़ के शासनकाल में विद्यमान थे। इन्होंने "भुवनाभ्युदय" नामक महाकाव्य में मम्म और उत्पल के भयंकर युद्ध का वर्णन किया है जिसें मारे गए वीरों के शव से वितस्ता नदी का प्रवाह रुक गया था। राजतरंगिणीकार ने इन्हें "कवि बुधमन: सिंधुशशांक:" कहा है। शंकुक का समय ई. 850 के लगभग मान्य है।
शार्ंगधरपद्धति तथा जल्हण की सूक्तिमुक्तावली में शंकुक को मयूर का पुत्र कहा गया है। विक्रमादित्य की सभा के नवरत्नों में भी एक शंकु या शंकुक नाम आया है। ये दोनों भरत नाट्यशास्त्र के व्याख्याता, रसनिरूपण में अनुमितिवाद के प्रतिष्ठापक एवं भुवनाभ्युदय महाकाव्य के रचयिता शंकुक से संभवत: भिन्न थे।
आर्कियोप्टेरिक्स
आद्यपक्षी या आर्कियोप्टेरिक्स (Archaeopteryx) पहला ज्ञात पक्षी है। इसकी उत्पत्ति जुरेसिक काल में १४० करोड़ वर्ष पहले हुई थी। यह सरीसृप एवं पक्षी वर्ग के बीच के कड़ी है। १.५ फीट लम्बे इस जीवाश्म पक्षी में पक्षियों एवं डायनासोर दोनों के लक्षण थें जो यह प्रमाणित करता है कि पक्षियों का विकास सरीसृपों से हुआ है और मध्य में आर्कियोप्टेरिक्स जैसे जन्तु हुए। आर्कियोप्टेरिक्स आज पृथ्वी पर जीवित नहीं है इसलिए इसे लुप्तकड़ी भी कहते हैं।
परिचय
आद्यपक्षी पक्षियों के विकास का इतिहास अन्य सभी जंतुसमूहों के विकास के इतिहास से अधिक दुर्बोध है। जिस काल तक भूविज्ञान पहुँच सका है उसमें आद्यपक्षी का कोई उपयुक्त प्रमाण प्राप्त नहीं है। प्रादिनूतन के प्रारंभिक भाग के (अब से लगभग करोड़ वर्ष पूर्व के) पक्षियों के जीवाश्म (फ़ॉसिल) बहुत कम प्राप्त हुए हैं। खटीयुग (कृटेशस युग) के बाद केवल आठ प्रतिनिधि मिले हैं, परंतु सब आदर्शभूत नहीं हैं और अपूर्ण भी हैं।
यह दूसरी छाप एक पहेली बन गई। इससे ज्ञात हुआ कि प्राणी कौए की नाप का रहा होगा। इसका कंकाल सरोसृप के ढंग का था, जबड़ों में दाँत थे तथा अंगुलियों में नख थे; परंतु हाथ के बदले निश्चित रूप से पर थे। वैज्ञानिकों ने उसे आद्यपक्षी के अवशेष के रूप में पहचाना। इससे कम विकसित पक्षी का कोई चिह्न इससे पहले नहीं मिला था। इस पत्थर को बाद में ब्रिटिश म्यूज़ियम ने प्राप्त कर लिया।
सन्‌ १८७७ में आर्कियोप्टैरिक्स का एक दूसरा प्रतिरूप एक पत्थर निकालने की खान में मिला, जो पहले स्थान से लगभग दस मील दूर थी। इस स्थान का नाम ब्लूमनबर्ग था। इस छाप में, जो दो पत्थरों में सुरक्षित है, खोपड़ी का चिह्न भी है और सब बातों में यह लंदनवाले नमूने से अच्छी है। इन पत्थरों को बर्लिन के नाटुरकुंडे म्यूज़ियम ने खरीद लिया।
सर गैविन के अध्ययन ने निम्नलिखित बातों की पुष्टि की है :
१. लंदन म्यूज़ियम के जीवाश्मों की करोटि (खोपड़ी) में अब तक जितनी हड्डियों की गणना की गई थी उससे वे अधिक हैं;
२. इस अविकसित पक्षी का मस्तिष्क बहुत कुछ सरीसृप के मस्तिष्क की तरह था;
४. उरोस्थि नाव के आकार की और कूट (कील)-विहीन है; कहीं मांसपेशियों के जुड़ने के चिह्न भी नहीं हैं। यदि पंख आधुनिक उड़नेवाली चिड़ियों की भाँति होते तो उनमें उरकुट होता, या मांसपेशियों के जुड़ने के लिए उभरे निशान होते। इससे पता चलता है कि आर्कियोप्टैरिक्स उड़नेवाली चिड़िया नहीं थी, केवल सरकनेवाली चिड़िया थी।
आर्कियोप्टैरिक्स के सरीसृपीय लक्षण निम्नलिखित हें :
१. इसकी हड्डियाँ खोखली या वायुमय नहीं है,
३.पूँछ लंबी है और २० कशेरुकों की बनी है,
४. अगले और पिछले पैरों की रचना सरीसृप के पैरों जैसी है और अंगुलियों में नख हैं,
५. जबड़ो में दाँत है,
६. पसलियाँ पतली हैं और उनमें अंकुश प्रवर्ध (अंसिनेट प्रोसेसेज़) नहीं होते।
आर्कियोप्टैरिक्स के पक्षीवाले लक्षणों में निम्नलिखित प्रमुख हैं
१. पर;
सिन्धु राज्य
सिन्धु प्राचीन भारत का एक राज्य था जिसका उल्लेख महाभारत तथा हरिवंश पुराण में आया है। यह प्राचीन भारत में सिंधु नदी के किनारे, वर्तमान पाकिस्तान में विस्तृत था। इसका उल्लेख प्रायः सौवीर साम्राज्य के साथ किया जाता है। ऐसा माना जाता है कि सिन्धु राज्य की स्थापना शिवि के पुत्रों में से एक वृषद्रभ ने की थी। इतिहासवेत्ता मीरचंदानी द्वारा लिखित प्राचीन सिंध की झलक के अनुसार इसकी राजधानी को वृषदर्भपुर के नाम से जाना जाता था, और तुलसियानी, जिसे बाद में सिंधु के नाम से जाना जाता था, वर्तमान शहर मिथनकोट (दक्षिणी पंजाब में) के स्थान पर या उसके पास स्थित था।
आर्कियोप्टेरिक्स
परिचय
२. विशाखक (फ़रकुला) नामक अस्थि उपस्थित है;
सिन्धु राज्य
राज्यों के निवासियों को सिंधु या सैंधव कहा जाता था। "सिंधु" का शाब्दिक अर्थ है "नदी" और "समुद्र"। महाकाव्य महाभारत के अनुसार, जयद्रथ (दुर्योधन की बहन का पति) सिंधु, सौवीर और शिवियों का राजा था। संभवत: सौवीरा और सिवि सिंधु साम्राज्य के करीब दो राज्य थे और जयद्रथ ने उन्हें कुछ समय के लिए पकड़ कर जीत लिया। ऐसा लगता है कि सिंधु और सौवीरा दो युद्धरत राज्य एक दूसरे से लड़ रहे थे।
आर्कियोप्टेरिक्स
परिचय
३. पैर की पहली अँगुली पीछे की ओर है और अन्य तीन इसके विरोध में दूसरी ओर हैं, जैसा अन्य चिड़ियों में होता है;
सिन्धु राज्य
नाम की उत्पत्ति
संस्कृत में "सिंधु" का अर्थ है "नदी" या "समुद्र"। यह शब्द प्रोटो-इंडो-आर्यन *síndʰuṣ से आया है, प्रोटो-इंडो-ईरानी *síndʰuš (संभवतः BMAC सब्सट्रेट से लिया गया है), या संभवतः सेधाती ("जाने के लिए, स्थानांतरित करें"), प्रोटो-इंडो-यूरोपीय *ḱiesdʰ से - ("दूर जाने के लिए; दूर जाने के लिए")। सिंधु शब्द का प्रयोग प्रायः पूरे सिंधु क्षेत्र का वर्णन करने के लिए किया जाता था, जैसे, पंजाब के लिए प्रारंभिक वैदिक नाम सप्त सिंधु था।
आर्कियोप्टेरिक्स
परिचय
४. श्रोणिमेखला (पेल्विक गर्डल) की भगास्थि (प्यूबिक बोन) पीछे की ओर मुड़ी है;
५. कर्पर (क्रेनियम) की अनेक हड्डियाँ आधुनिक चिड़ियों की हड्डियों की भांति जुड़ी हैं।
सिन्धु राज्य
महाभारत में उल्लेख
सिंधु (भोज, सिंधु, पुलिंदक) का उल्लेख भारतवर्ष के एक पृथक राज्य के रूप में (6:9) में किया गया है। कश्मीर, सिंधु सौवीर, गांधार (या गंधर्व) का उल्लेख भारतवर्ष के राज्यों के रूप में (6:9) में किया गया था। (5:19), (6:51), (6:56), (7:107), (8:40), और (11:22) सहित कई स्थानों पर सिंधु और सौवीरा को एक संयुक्त देश के रूप में वर्णित किया गया है।.
आर्कियोप्टेरिक्स
परिचय
ये मिले जुले लक्षण सिद्ध करते हैं कि आर्कियोप्टैरिक्स आधुनिक पक्षी और सरीसृप के विकास के बीच की योजक कड़ी है। इसका अर्थ यह नहीं कि यह आधा सरीसृप और आधा पक्षी है, किंतु यह एक ऐसा सरीसृप था, जिसने पक्षी की ओर विकसित होना प्रारंभ कर दिया था; अर्थात् यह आद्यपक्षी है।
अब यह प्रश्न उठता है कि आर्कियोप्टैरिक्स ने किस मूल कुटुंब से जन्म लिया था। इसका आकार उड़नेवाले सरीसृप अर्थात्‌ टेरोडैक्टाइल से मिलता है। परंतु टेरोडैक्टाइल के उड़ने का ढंग भिन्न था और उसकी हड्डियाँ भी भिन्न प्रकार की थीं। दो छोटे पैरों पर चलनेवाले कुछ डायनोसौर भी रचना में चिड़ियों के निकट आते हैं। ए अपने अगले पैरों को पृथ्वी से ऊपर उठाए पिछले पैरों पर दौड़ते थे। दौड़ने का यह ढंग तथा उनके शरीर की रचना यह सिद्ध करती है कि सरीसृप तथा आर्कियोप्टैरिक्स दोनों की पितृश्रेणी एक है।
सिन्धु राज्य
महाभारत में उल्लेख
सांस्कृतिक रूप से, सिंधु का उल्लेख कर्ण के अनुसार मद्र के समान ही किया गया था: "प्रस्थल, मद्र, गांधार, अरट्टा, जिन्हें खास, वासती, सिंधु और सौवीर कहा जाता है, उनके व्यवहार में लगभग उतने ही भागीदार हैं।" (8:44) "हमेशा वाहिकों से बचना चाहिए, वे अशुद्ध लोग जो सद्गुण से बाहर हैं, और जो हिमावत और गंगा और सरस्वती और यमुना और कुरुक्षेत्र और सिंधु और उसकी पांच सहायक नदियों से दूर रहते हैं। " (8:44)
आर्कियोप्टेरिक्स
परिचय
यह भली भाँति ज्ञात हो चुका है कि आर्कियोप्टैरिक्स भली भाँति उड़नेवाला पक्षी नहीं था। घने जंगलों के बड़े-बड़े वृक्ष इसे उड़ने का अवसर नहीं देते रहे होंगे। यह केवल एक उँचे वृक्ष पर चढ़कर दूसरे तक विसर्पण (ग्लाइड) करता रहा हागा। पीछे के लंबे पैर, लंबी दुम और चपटे सिरवाली कशेरुकाएँ उड़ने में बिलकुल सहायक नहीं थीं, किंतु विसर्पण में पूर्णतया सहायक थीं।
सिन्धु राज्य
हरिवंश पुराण में सिंधु साम्राज्य
हरिवंश पुराण में, सिंधु साम्राज्य का उल्लेख (2.56.26) में किया गया है। कृष्ण के नेतृत्व में यादव द्वारका शहर बनाने के लिए जगह की तलाश में वहां पहुंचे। यह स्थान इतना आकर्षक था कि कुछ यादव "वहां के कुछ स्थानों पर स्वर्गीय सुख-सुविधाओं का आनंद लेने लगे"।
सिंधु नदी
"सिंधु नदी भी ताजा रक्त की धारा के साथ बह रही है।" (3:223) "सिंधु सहित सात बड़ी नदियाँ पूर्व की ओर बहती हुई फिर विपरीत दिशाओं में बहती थीं। बहुत दिशाएँ उलटी हुई लगती थीं और कुछ भी भेद नहीं किया जा सकता था। हर जगह आग जलती थी और पृथ्वी बार-बार कांपती थी।" (5:84) "जिस स्थान पर सिंधु समुद्र के साथ मिलती है, वह वरुण का तीर्थ है।" (3:82)
"सिंधुत्तमा के नाम का एक प्रसिद्ध तीर्थ है" (3:82)
सिंधु अश्व की नस्ल
कुरुक्षेत्र युद्ध में सिंधु नस्ल के घोड़ों का वृहत स्तर पर प्रयोग किया गया था। (7:24) "[एस] टीड्स जिसमें कामवोज नस्ल का सबसे अच्छा और साथ ही नदियों के देश में पैदा हुए, और अरट्टा और माही और सिंधु से संबंधित, और वनायु के भी सफेद थे। रंग में, और अंत में पहाड़ी देशों के" इस युद्ध में नियोजित विभिन्न प्रकार के घोड़े थे। (6:91)
सिंधु के घोड़े दुबले-पतले थे, फिर भी मजबूत और लंबी यात्रा के लिए सक्षम थे और उच्च नस्ल और विनम्रता की ऊर्जा और ताकत के साथ, अशुभ निशानों से मुक्त, चौड़े नथुने और सूजन वाले गालों के साथ, दस बालों वाले कर्ल के संबंध में दोषों से मुक्त थे। ,... और इनका झुण्ड बहती वायु के रूप में प्रतीत होता था।" (3:71)
अन्य संदर्भ
पुरु की तरह एक राजा, संवरन, "अपनी पत्नी और मंत्रियों, बेटों और रिश्तेदारों के साथ, डर के मारे भाग गए, और सिंधु के तट पर पहाड़ों के तल तक फैले जंगल में शरण ली।" (1:94)
सिंधुद्वीप नामक एक ऋषि का उल्लेख (9:39-40) और (13:4) में ब्राह्मणत्व प्राप्त करने के रूप में किया गया है।
क्रिस ब्राउन
क्रिस ब्राउन एक अमेरिकी गायक, गीतकार और अभिनेता है।
इला रमेश भट्ट
इला रमेश भट्ट (जन्म - ७ सितंबर १९३३) भारत की एक प्रख्यात सामाजिक कार्यकर्ता हैं जिन्होंने भारत की महिलाओं के सामाजिक और आर्थिक विकास की दिशा में महत्वपूर्ण कार्य किया। 1972 में सेल्फ-एम्पलॉयड वीमन एसोसिएशन (सेवा) नामक महिला व्यापार संघ की स्थापना की थी। 12 लाख से अधिक महिलाएं इसकी सदस्य हैं। इसी तरह उन्होंने 1974 में सेवा को-ऑपरेटिव बैंक की स्थापना की थी। उन्हें 13 मई २०१० को 2010 के निवानो शांति पुरस्कार से सम्मानित किया गया।
वर्तमान में वे भारतीय रिज़र्व बैंक के केन्द्रीय बोर्ड की एक निदेशक भी हैं।
भारत के पहले मज़दूर संगठन कपड़ा कामगार संघ के महिला प्रकोष्ठ के नेतृत्व से 1968 में अपने सार्वजनिक जीवन की शुरुआत करने वाली इला भट्ट ने अनौपचारिक क्षेत्र में श्रम करने वाली ग़रीब स्त्रियों को सम्पूर्ण रोज़गार दिलाने स्वयंसेवी का के किये गये संस्थानीकरण की कोशिशों में अनूठा स्थान है। सेल्फ़ इम्पलॉयड वुमॅन एसोसिएशन (सेवा) की शुरुआत इला भट्ट ने 1971 में केवल सात सदस्यों के साथ की थी। आज इसके साथ तेरह लाख से ज़्यादा स्त्रियाँ जुड़ी हैं। यह संगठन अनपढ़ कामगार महिलाओं का अपना बैंक चलाता है जिसके ज़रिये औरतों को स्वरोज़गार के लिए पूँजी मुहैया करायी जाती है। यह नारी आंदोलन, मज़दूर आंदोलन और सहकारिता आंदोलन का एक संगम है।
जीवन परिचय
7 सितम्बर 1933 को अहमदाबाद में जन्मी इला भट्ट का बचपन सूरत शहर में बीता जहाँ इनके पिता सुमत भट्ट एक सफल वकील थे। माँ वनलीला व्यास महिलाओं के आंदोलन में सक्रिय थीं। भारत के स्वाधीनता संग्राम में इला भट्ट के परिवार के सदस्यों ने भी भाग लिया था। उनके नाना महात्मा गाँधी के नमक सत्याग्रह में शामिल थे और इसके लिए जेल भी गये थे। 1952 में इला सूरत के एमटीबी महाविद्यालय से कला में स्नातक हुईं और फिर अहमदाबाद से 1954 में कानून की पढ़ाई पूरी की जहाँ उन्हें हिंदू कानून पर अपने काम के लिए स्वर्ण पदक भी दिया गया। कुछ दिनों के लिए उन्होंने श्रीमती नाथीबाई दामोदर ठाकरे महिला विश्वविद्यालय, मुम्बई में अंग्रेज़ी पढ़ाने का काम किया। अपनी स्नातक उपाधि की पढ़ाई के दौरान इला की मुलाकात एक निडर छात्र नेता रमेश भट्ट से हुई। 1951 में भारत की पहली जनगणना के दौरान मैली-कुचैली बस्तियों में रहने वाले परिवारों का विवरण दर्ज करने के लिए रमेश भट्ट ने इला को अपने साथ काम करने के लिए आमंत्रित किया तो इला ने बहुत संकोच से इसके लिए सहमत हुईं। उन्हें पता था कि उनके माता-पिता अपनी बेटी को एक अनजान युवक के साथ गंदी बस्तियों में भटकते देखना हरगिज़ पसंद नहीं करेंगे। बाद में जब इला ने रमेश भट्ट से शादी करने का निश्चय किया तो माता-पिता ने विरोध किया। उन्हें डर था कि उनकी बेटी आजीवन ग़रीबी में ही रहेगी। इतने विरोध के बावजूद भी इला ने सन् 1955 में रमेश भट्ट विवाह कर लिया। 1955 इला अहमदाबाद कपड़ा कामगार संघ के कानूनी विभाग में शामिल हुईं। भारत के श्रमिक आंदोलन और मज़दूर संघों पर आज पुरुषों का एकाधिकार बना हुआ है। लेकिन भारत में पहला मज़दूर संघ स्थापित करने वाली भी एक महिला अनसुइया साराभाई थीं। इसी कपड़ा कामगार संघ के 1954 में स्थापित महिला प्रकोष्ठ का नेतृत्व 1968 में इला भट्ट ने सँभाला।
कार्य
1971 में अहमदाबाद की बाज़ार हाथगाड़ी खींचने वाली और सर पर बोझा ढोने वाली प्रवासी महिला कुलियों ने अपने सिर पर छत की तलाश में इला भट्ट से मदद माँगी। इला भट्ट ने देखा कि ये सारी महिलाएँ खुली सड़क पर रहने को मजबूर हैं और इनकी मज़दूरी बेहद कम है। उन्होंने इस विषय पर स्थानीय अख़बारों में लिखा। कपड़ा व्यापारियों ने जवाबी लेख प्रकाशित करके इला भट्ट के सारे आरोपों को ख़ारिज कर दिया और महिला कुलियों को उचित मज़दूरी देने का दावा किया। इला भट्ट ने व्यापारियों वाले लेख की अनेक प्रतियाँ बनवायीं और महिला कुलियों में बाँट दीं ताकि वे व्यापारियों से अख़बार में छपी मज़दूरी की ही माँग करें। इला भट्ट की इस युक्ति से कपड़ा व्यापारियों की हेकड़ी निकल गयी। उन्होंने इला भट्ट से वार्ता की पेशकश की। दिसम्बर, 1971 में इसी बैठक के लिए सौ महिला मज़दूर जुटीं और सेवा संगठन (सेल्फ़ एम्प्लॉयड वुमॅन एसोसिएशन) का जन्म हुआ।
जब सेवा को एक मज़दूर संगठन के रूप में पंजीकृत करने का विचार हुआ तो श्रम विभाग ने साफ़ इनकार कर दिया। तर्क यह था कि श्रमिक संगठन बनाना है तो पहले मालिक का नाम बताया जाए जहाँ ये लोग नौकरी पर है। सेवा के सारी सदस्याएं असंगठित महिला मज़दूर थीं। इनके पास कोई नियमित नौकरी नहीं थी। लम्बी बहस के बाद ही सेवा एक पंजीकृत मज़दूर संगठन बन पाया। 1981 में आरक्षण के विरोध में उच्च जातियों ने पिछड़ी जाति के लोगों के साथ मारपीट की। सेवा ने पिछड़ी व अनुसूचित जातियों पर हो रही हिंसा का पुरज़ोर विरोध किया जबकि कपड़ा कामगार संघ मौन रहा। इला भट्ट द्वारा असंगठित महिला मज़दूरों के लिए लड़ने, पिछड़ी जातियों का समर्थन करने जैसे कार्यों से कपड़ा कामगार संघ का पुरुषवादी, जातिवादी नेतृत्व इतना क्षुब्ध हो गया कि उन्होंने सेवा को अपने संगठन से ही निष्कासित कर दिया। इला भट्ट के अनुसार यह निष्कासन एक वरदान सिद्ध हुआ। इसके बाद सेवा नारी आंदोलन, मज़दूर आंदोलन व सहकारिता आंदोलन का संगम बन गयी।
इला भट्ट के संगठन सेवा का मुख्य लक्ष्य महिलाओं को सम्पूर्ण रोजगार से जोड़ना है। सम्पूर्ण रोजगार का मतलब केवल नौकरी नहीं; बल्कि नौकरी के साथ खाद्य-सुरक्षा और सामाजिक सुरक्षा भी है। इसका मतलब है कामगारों को इस तरह की गतिविधियों में लगाना जो उन्हें आत्म-निर्भर बनाती हों। यह तीन बातों केंद्रित है आजीविका का निर्माण, मौजूदा आजीविका की सुरक्षा और प्रगति के लिए कार्यकुशलता में वृद्धि। सेवा अपने सदस्यों को आवास, बचत और ऋण, पेंशन तथा बीमा जैसी सहायक सेवा भी प्रदान करती है। इसके अलावा बच्चों की देखभाल तथा कानूनी सहायता भी देती है।
सेवा ने व्यवस्था परिवर्तन के कई उदाहरण पेश किये हैं। जैसे, गुजरात के मेहसाणा ज़िले में भूमिहीन दलित स्त्रियों की कृषि समिति वनलक्ष्मी। इस समिति की स्त्रियाँ प्लास्टिक की चादर से ढँके तालाब में बरसाती पानी का संग्रहण करती हैं ताकि गर्मी के दिनों में भी सिंचाई की जा सके। ये महिलाएँ पावर टिलर भी चलाती हैं। आस-पास के गाँवों से किसान वनलक्ष्मी में देखने-सीखने आते हैं। इसी तरह बनासकाँठा के सूखे रेगिस्तानी इलाके में स्त्रियों का ज़मीन पर अधिकार नहीं था। इसके लिए उन्हें कई दशकों तक संघर्ष करना पड़ सकता था। लेकिन श्रमजीवी स्त्रियों के संगठन द्वारा निर्मित महिला पानी पंचायत ने स्त्रियों को पानी का मालिक बनाया। इसी पानी की मिल्कियत के चलते वे ज़मीन की मालिक भी बनती चली गयीं। पानी के माध्यम से मिले नियंत्रण के कारण गाँव के पुरुष प्रधान सत्ता संबंधों में भी बदलाव आया। इस सिलसिले सबसे बड़ी उपलब्धि यह रही है कि पैंतीस लाख पेड़ लगा कर रेगिस्तान के प्रसार को रोका गया। पहले स्थानीय लोग यहाँ से बाहर जा कर रोटी-रोज़ी की जुगाड़ करने को मजबूर थे, लेकिन अब हालात बदल गये हैं।
प्रकाशन
वी आर पूअर बट सो मैनि (We Are Poor but So Many)- ऑक्सफोर्ड यूनिवर्सिटी प्रैस, न्यूयार्क, २००६
इन्हें भी देखें
1. इला आर. भट्ट (2007), वी आर पूअर बट सो मैनी : द स्टोरी ऑफ़ सेल्फ़-एम्प्लॉयड वुमॅन इन इण्डिया, ऑक्सफ़र्ड युनिवर्सिटी प्रेस, नयी दिल्ली.
2. मृणाल पाण्डे (2008), स्त्री : देह की राजनीति से देश की राजनीति तक, राधाकृष्णन प्रकाशन, नयी दिल्ली.
जीवित जीवाश्म
वे जीव जो आज से लाखों वर्ष पहले इस पृथ्वी पर उत्पन्न होकर किसी प्रकार प्राकृतिक परिवर्तनों से अप्रभावित रहकर आज भी पृथ्वी पर पाये जाते हैं, जीवित जीवाश्म कहलाते हैं। जीवित जीवाश्म का पाया जाना यह प्रमाणित करता है कि जैव-विकास हुआ है। जीवित जीवाश्म के उदाहरण के अंतर्गत साइकस तथा मेट्रो सिकोया आते हैं
राय बुलार भाटी
राय बुलार भाटी, ( मृत्यु - 1515 ई) १५वीं शताब्दी के, एक भाटी मुसलमान राजपूत जमींदार थे तथा गुरु नानक जी के सबसे पहले शिष्य थे। उन्होने अपनी आधी जमीन (18,500 एकड़) गुरु नानक जी को दान कर दी थी।
उन्हें अपने पिता राय भोई भट्टी से तलवंडी का जमींदार पद मिला। राय बुलार और राय भोई हिंदू धर्म को छोड़कर मुसलमान बन गए थे
एक धर्माभिमानी मुसलमान होने के बावजूद, राय बुलार, सिख गुरु नानक से प्रभाव हुए थे और और अपनी आधी जमीन 18,500 एकड़ गुरु नानक को दान कर दी दी थी। वह पहले कुछ लोगों में से थे जो नानक को किसी ऐसे व्यक्ति के रूप में देखते थे जो विशेष रूप से भगवान द्वारा उपहार में दिया गया था। अब उसने जो जमीन दान की है, वह पाकिस्तान के एवेक्यू ट्रस्ट प्रॉपर्टी बोर्ड के नियंत्रण में है।
बुलर के वंशज, भट्टियों का राय परिवार, 21 वीं सदी के माध्यम से इस क्षेत्र में सक्रिय भूमिका निभाना जारी रखा है।
अब्द अर-रहमान तृतीय
अब्द अर-रहमान तीसरा   (अब्दुल रहमान 3 ) इस्लामी जगत का सर्वविदित नाम है । उमय्यद खिलाफत की एक बार फिर स्थापना इसी ने की थी । अल अंड़लूस अर्थात् आइबेरिया प्रायद्वीप में इसने पुनः उमय्यदो का शासन स्थापित किया । इसने स्वयं को ख़लीफा घोषित किया था ।
रत्नों के प्रकार
रत्नों की उत्पत्ति के बारे में कई प्रकार के मत प्राचीन ग्रन्थों में हैं। कुछ एक के अनुसार राजा बलि की अस्थियों से रत्नों का निर्माण हुआ। विभिन्न प्रकार के ज्योतिषिय रत्न निम्न प्रकार के हैं-
सिन्ध प्रान्त (1936–55)
सिन्ध, वर्ष १९३६ से १९४७ तक ब्रितानी भारत का एक प्रान्त था। १९४७ बाद से १९५५ तक यह पाकिस्तान का प्रान्त रहा। ब्रितानी काल में सिन्ध प्रान्त के अन्तर्गत खैरपुर रियासत को छोड़कर सिन्ध के सभी भाग आते थे और इसकी राजधानी कराची थी। पाकिस्तान बनने पर कराची, पाकिस्तान की राजधानी बन गया।
नोनसार गाँव, सुलतानगंज (भागलपुर)
नोनसार सुलतानगंज, भागलपुर, बिहार स्थित एक गाँव है।
काशीपुर जमींदार बाड़ी
काशीपुर जमींदार बाड़ी एक ऐतिहासिक स्थान है। यह शरतचंद्र चट्टोपाध्याय का स्मृति स्थल है। यह वर्तमान में बांग्लादेश के चुआडांगा जिलै में स्थित है।
सरबत्त खालसा
सरबत खालसा १८वीं शताब्दी में अमृतसर में होने वाला एक द्विवार्षिक सिख समागम था।
पत्रा
पत्रा, चिट्ठा अथवा ब्लॉग
साहित्य की नवीनतम तकनीक के साथ संलग्न विधा जो कि मात्र अंतर्जाल पर ही संभव है वह है पत्राकारिता। इस विषय में समाचारों से संबद्ध शब्द पत्रकारिता से भ्रमित होने की आवश्यकता नहीं है। चूँकि पत्रकारिता, पत्रकार, पत्र आदि शब्द पूर्वतः स्थापित हैं इसलिये कदाचित इस नये शब्द को इसकी विराट आभिव्यक्तिक तकनीकी उपलब्धियों के कारण पहले से अस्तित्व के शब्द से अंतर्ग्रंथन माना जा सकता है। "पत्रा" के लिए अंग्रेज़ी में ब्लॉग (BLOG) तथा उर्दू में चिट्ठा (जो कि कदाचित पत्र के लिए प्रयुक्त शब्द "चिट्ठी" से प्रेरित है) प्रयोग करा जाता है। सामान्यतः पत्रा शब्द भारतीय ज्योतिष शास्त्र में ग्रहों-नक्षत्रों आदि के विस्तृत विवरण के लिये प्रयोग करी जाने वाली दैनन्दिनी के लिये प्रयुक्त है किन्तु अंतर्जाल पर शब्द, चित्र, ध्वनि आदि के विस्तारित उपयोग को ध्यान में रखते हुए इस शब्द की सार्थकता स्पष्ट होती है कि अंग्रेजी में प्रयुक्त ब्लॉग शब्द के लिये "पत्रा" उपयुक्त शब्द है। आगे इसी शब्द से पत्रकारिता के नवीनतम तकनीक से सज्जित शब्द पत्राकारिता की भी पुष्टि करी जा सकती है। डॉ॰रूपेश श्रीवास्तव
पीपलगांव, भिकियासैण तहसील
पीपलगांव, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
देवयानी तारामंडल
देवयानी या ऐन्ड्रौमेडा एक तारामंडल है जो अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में शामिल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें भी शामिल था। देवयानी तारामंडल खगोलीय गोले के उत्तरी भाग में स्थित है। एण्ड्रोमेडा आकाशगंगा भी आकाश में इसी तारामंडल के क्षेत्र में नज़र आती है।
अन्य भाषाओं में
अंग्रेज़ी में देवयानी तारामंडल को "ऐन्ड्रौमेडा कॉन्स्टॅलेशन" (Andromeda constellation) कहा जाता है। पुराने यूनानी मिथ्या-ग्रंथों में "ऐन्ड्रौमेडा" एक राजकुमारी थी जिसे एक जल-दानव का ग्रास बनाने के लिए समुद्र के किनारे एक चट्टान से बांध दिया गया था। काफ़ी भाषाओँ में इसका नाम "ज़ंजीर से बंधी स्त्री" ही है, जैसे की अरबी में "अल-मरात अल-मुसलसलाह" और लातिनी में "मुलियर कातेनाता" (Mulier Catenata)।
तारे
देवयानी तारामंडल में 65 तारे हैं जिन्हें बायर नाम दिए जा चुके हैं। इनमें से 10 के इर्द-गिर्द ग़ैर-सौरीय ग्रह परिक्रमा करते हुए पाए गए हैं। इस तारामंडल के कुछ अन्य ख़ास तारे और उनका चमकीलापन (निरपेक्ष कान्तिमान) इस प्रकार हैं -
मार्टिन जॉन एवन्स
मार्टिन जॉन एवन्स(अंग्रेजी:Martin John Evans) (जन्मः १ जनवरी १९४१) एक ब्रितानी वैज्ञानिक व 2007 चिकित्सा के नोबल पुरस्कार के सहविजेता हैं।
नारायण दामोदर सावरकर
नारायण दामोदर सावरकर (२५ मई, १८८८- १९ अक्टूबर, १९४९) प्रसिद्ध स्वतंत्रता सेनानी वीर सावरकर के छोटे भाई थे। इनका जन्म २५ मई, १८८८ को हुआ था। ये व्यवसाय से दन्त-चिकित्सक थे। इन्होंने अपने दोनों बड़े भ्राताओं को जेल से छुड़ाने के लिए अथक प्रयास किए। ये नासिक में क्रांतिकारी गतिविधियों में भी सक्रिय रहे। इन्होंने स्वामी श्रद्धानंद की स्मृति में श्रद्धानन्द साप्ताहिक का तीन वर्षों तक प्रकाशन किया।
ये मुम्बई की हिन्दू महासभा के सक्रिय व वरिष्ठ कार्यकर्ता रहे, तथा बाद में कुछ वर्षों के लिए अध्यक्ष भी रहे। मुंबई में राष्ट्रीय स्वयंसेवक संघ की प्रथम शाखा इन्ही के दवाखाने में आरम्भ हुई थी। गांधी हत्याकाण्ड के उपरांत जब बम्बई प्रेसीडेंसी में ब्राह्मणों के खिलाफ दंगे हुए, तब उसी दौरान भीड़ द्वारा की गई पत्थरबाजी से उनको चोट पोहची थी। अंततः लगभग डेढ़ साल बाद १९ अक्टूबर, १९४९ को उनकी मृत्यु हुई।
सीमा अंतिल
सीमा पूनिया अंतिल (अंग्रेजी :Seema Punia Antil aka Seema Punia या Seema Antil) (जन्म २७ जुलाई १९८३) एक भारतीय महिला डिस्कस थ्रोअर है। इनका सर्वश्रेष्ठ प्रदर्शन 62.62 m रहा है।
जीवन
सीमा का जन्म हरियाणा के सोनीपत ज़िले के खेवड़ा गांव में हुआ था। इन्होंने अपनी ११ वर्ष की उम्र में ही अपना खेल का कैरियर शुरू कर दिया।
कैरोलिना विस्निविस्का
कैरोलिना विस्निविस्का (जन्म 26 जुलाई, 1976) एक पैरा-अल्पाइन स्टैंडिंग स्कीयर है। वारसॉ में जन्मी, वह 5 साल की उम्र में कनाडा चली गईं, जहां उन्होंने अपने सेरेब्रल पाल्सी के लिए भौतिक चिकित्सा के रूप में स्कीइंग को अपनाया। अपने स्कीइंग करियर के दौरान, उन्होंने स्कीइंग के लिए कुल आठ पैरालंपिक पदक जीते, और अंतर्राष्ट्रीय पैरालंपिक समिति (आईपीसी) विश्व कप में 18 पदक जीते। 2002 के शीतकालीन पैरालिंपिक में, उसने चार पदक अर्जित किए, जो किसी एकल खेलों में कनाडा के पैरा-अल्पाइन स्कीयर द्वारा अर्जित किए गए सबसे अधिक पदक हैं। 2011 में चोट लगने के बाद मई 2012 में विस्निविस्का ने दूसरी बार खेल से संन्यास ले लिया, जिसके परिणामस्वरूप वह 2011/2012 के अधिकांश स्कीइंग सीज़न से गायब हो गई।
निजी
सेरेब्रल पाल्सी के साथ जन्मी जो उसके पैरों और संतुलन को प्रभावित करती है, ऑक्सफ़ोर्ड यूनिवर्सिटी में भाग लेने के लिए विस्निविस्का ने एक बिंदु पर स्कीइंग से ब्रेक लिया।  2007 में, उन्हें कैनेडियन स्की हॉल ऑफ़ फ़ेम में शामिल किया गया था। 2012 में, वह स्पोर्ट कनाडा के उच्च प्रदर्शन प्रभाग में एक वरिष्ठ कार्यक्रम अधिकारी के रूप में काम कर रही थीं। 2017 में, विस्निविस्का को कनाडाई पैरालंपिक समिति के हॉल ऑफ फ़ेम में शामिल किया गया था।
स्कीइंग
विस्निविस्का एक पैरा-अल्पाइन स्टैंडिंग स्कीयर है, जिसने अपने सेरेब्रल पाल्सी के लिए शारीरिक उपचार के हिस्से के रूप में पांच साल की उम्र में इस खेल को अपनाया था। 1994 में, वह अल्बर्टा विकलांग अल्पाइन टीम में शामिल हुईं, पहली बार उन्होंने पैरा-स्पोर्ट की तरफ स्कीइंग में भाग लिया। इससे पहले, वह बानफ, अलबर्टा स्थित सनशाइन स्की क्लब से संबंधित थीं। अपने स्कीइंग करियर के दौरान, उन्होंने स्कीइंग के लिए कुल आठ पैरालंपिक पदक जीते, और अंतर्राष्ट्रीय पैरालंपिक समिति (आईपीसी) विश्व कप में 18 पदक जीते।
1995 में, विस्निविस्का ने राष्ट्रीय चैंपियनशिप में अपनी कक्षा में प्रत्येक प्रतियोगिता जीती और अपनी राष्ट्रीय टीम में पदार्पण किया। अगले वर्ष, उसने ऑस्ट्रिया के लेच में सुपर-जी में विश्व चैंपियनशिप में स्वर्ण पदक अर्जित किया। उसने पहली बार 1998 में शीतकालीन पैरालिंपिक में कनाडा का प्रतिनिधित्व किया, उसने महिला जायंट स्लैलम LW3,4,5/7,6/8 इवेंट और महिला सुपर-G LW3,4,5/7,6 में रजत पदक जीते। /8 घटना। 2002 के शीतकालीन पैरालिंपिक में, उसने चार पदक जीते: दो रजत और दो कांस्य। रजत महिलाओं का जायंट स्लैलम में थे LW3, LW4, LW9 घटना और महिलाओं का स्लैलम LW3,4,9 घटना। उनका कांस्य पदक महिला डाउनहिल LW3,4,6/8,9 इवेंट और महिला सुपर-G LW3,4,6/8,9 इवेंट में था। उसके चार पदक किसी एकल पैरालंपिक खेलों में कनाडा के पैरा-अल्पाइन स्कीयर द्वारा अब तक के सबसे अधिक पदक थे। 2003 में, उसने आईपीसी विश्व कप क्रिस्टल ग्लोब जीता, जिसका अर्थ था कि वह उस वर्ष के लिए समग्र आईपीसी विश्व कप चैंपियन थी।
2004 में, विस्निविस्का ने चोट लगने के बाद पहली बार स्कीइंग से संन्यास ले लिया। 2010 में शीतकालीन पैरालंपिक खेलों की मेजबानी के लिए कनाडाई टीम बनाने का प्रयास करने के लिए वह 2007 में सेवानिवृत्ति से बाहर आई। कोरियाई 2008 आईपीसी विश्व कप की मेजबानी में, वह 2:31.26 के संयुक्त समय के साथ स्लैलम इवेंट में छठे स्थान पर रही। 2010 शीतकालीन पैरालिंपिक उसका तीसरा पैरालिंपिक था। उसने स्लैलम में भाग लिया, अपने पहले रन के बाद चौथे स्थान पर रही और एक राउंड में अपने दूसरे रन में तीसरे स्थान पर रही, जिसमें एक स्कीयर ने उसे स्कीइंग के लिए अयोग्य घोषित कर दिया। 1:58.84. के संयुक्त समय पर, विस्निविस्का ने इस आयोजन में कांस्य के साथ समाप्त किया। टीम के साथी लॉरेन वूलस्टेनक्रॉफ्ट के स्वर्ण पदक के साथ उनकी समाप्ति के परिणामस्वरूप 2010 के खेलों में कनाडा का पहला डबल पोडियम बना। खेलों का उनका दूसरा कांस्य पदक सुपर संयुक्त में था।
2011 के आईपीसी विश्व चैंपियनशिप में, विस्निविस्का ने स्लैलम और सुपर संयुक्त स्पर्धाओं में कांस्य पदक जीते। फरवरी 2011 में, उसने एक डाउनहिल रेस के दौरान खुद को घायल कर लिया। मई 2012 में, उसने एक चोट के बाद खेल से अपनी सेवानिवृत्ति की घोषणा की जिसने उसे 2011/2012 के अधिकांश स्की सीज़न के लिए खेल से बाहर रखा।
षडरि
हिन्दू धर्मशास्त्र में, षडरि (षट्-अरि) या षड्रिपु (षट्-रिपु) मन के छः शत्रु/अरि/रिपु हैं, जो हैं: काम, क्रोध, लोभ, मद, मोह, और मात्सर्य; जिनके नकारात्मक लक्षण मनुष्य को मोक्ष प्राप्ति से रोकते हैं।
भाई गुरदास
भाई गुरदास (1551 – 25 अगस्त 1636) पंजाबी लेखक, इतिहासकार, उपदेशक तथा धार्मिक नेता थे। गुरु ग्रन्थ साहिब का मूल लेखन उन्होने ही किया था। वे चार गुरुओं के साथी भी रहे।
परिचय
भाई गुरदास जी का जन्म पंजाब के एक छोटे से गाँव गोइन्दवाल में हुया। उनके पिता जी भाई ईशर दास और माता जीवनी जी थे। वह गुरू अमर दास जी के भतीजे थे।वह लेखक, इतिहासकार और प्रचारक थे। उन्होंने सबसे पहले १६०४ में आदि ग्रंथ अपने हाथों लिखा। वह पंजाबी, संस्कृत, ब्रजभाषा और फ़ारसी के प्रसिद्ध विद्वान थे। उन्होंने पंजाबी, ब्रजभाषा और संस्कृत में काव्य रचना की। पंजाबी में वह 'वारां भाई गुरदास' के लिये जाने जाते हैं। ब्रजभाषा में उनके कबित्त और सवैये उच्चकोटि की रचना हैं। गुरू अर्जुन देव जी ने उन की रचना को 'गुरबानी की कुंजी' कहकर सम्मान किया।
एसपरजिलस
एसपरजिलस एक हानिकारक कवक है जो मनुष्य में एसपरजिलोसिस रोग पैदा करता है। इसके अलावा यह कवक चमड़े के सामान, पेन्ट आदि को भी नष्ट करता है। यह शीशे के समान तथा प्रकाशीय उपकरण को भी हानि पहुँचाता है। इसकी नाइजर जाति से मानव को छाले हो जाते हैं इसकी खोज १७२९ में इटली में हुई। इसकी लगभग २०० प्रजातियाँ है
ब्यूटी एंड द बीस्ट (टीवी शृंखला)
ब्यूटी एंड द बीस्ट अमेरिकी टेलिविज़न शृंखला है जिसका प्रीमीयर अक्टूबर 11, 2012, को द सी॰डब्ल्यू॰ पर हुआ था। शृंखला शिथिल रूप से इसी नाम की 1987 की सीबीएस पर प्रसारित होने वाली टीवी शृंखला से प्रेरित है। धारावाहिक की कहानी कैथरीन चैंडलर (ब्यूटी) और उसके प्रेमी विन्सेंट केलर (बीस्ट) के इर्दगिर्द घूमती है। चैंडलर न्यूयॉर्क पुलिस डिपार्टमेंट में डिटेक्टिव है जिसे आनुवंशिक रूप से परिवर्तित केलर से प्रेम हो जाता है। केलर दुनिया के सामने नहीं आ सकता क्योंकि आनुवंशिक बदलाव के कारण वह बीस्ट का रूप ले लेता है जिस पर उसका नियन्त्रण नहीं है। प्रथम सत्र के लगभग तीन महीने पश्चात धारावाहिक के दूसरे सत्र का प्रीमीयर अक्टूबर 7, 2013, को हुआ।
पनसाला गाँव, सुलतानगंज (भागलपुर)
पनसाला सुलतानगंज, भागलपुर, बिहार स्थित एक गाँव है।
कालपी
कालपी (Kalpi) भारत के उत्तर प्रदेश राज्य के जालौन ज़िले में स्थित एक नगर और नगरपालिका है।
विवरण
कालपी बुंदेलखंड का प्रवेश द्वार है यह यमुना नदी के तट पर बसा हुआ है। यह महर्षि वेदव्यास का जन्म स्थान है माना जाता है कि कालपी, प्राचीन काल में 'कालप्रिया' नगरी के नाम से विख्यात थी, समय के साथ इसका नाम संक्षिप्त होकर कालपी हो गया। कहा जाता है कि इसे चौथी शताब्दी में राजा वसुदेव ने बसाया था। यह बीरबल का जन्म स्थान है जो अकबर के नवरत्न में से एक थे यह नगर यमुना नदी के किनारे कानपुर-झाँसी राजमार्ग पर स्थित है।
पौराणिक सम्बन्ध
महर्षि वेदव्यास जी का जन्म यहीं यमुना के किसी द्वीप पर हुआ था । किंवदंतियों के आधार पर कालपी नगर चौथी शताब्दी में वसुदेव द्वारा बसाया गया था। डॉ॰ प्रताप सिंह कनौजिया के लेख के अनुसार 'कान्यकुब्ज माहात्म्य' में वर्णित कृष्णपुत्र शांब दुर्वासा ऋषि के शापवश कोढ़ी हो गए थे और सूर्यकुंड (मकरंजनगर, कन्नौज) में स्नान करने पर कोढ़मुक्त हुए थे। अत: शांब द्वारा यमुना केतट पर कालप्रियनाथ (सूर्यदेव) का मंदिर बनवाना तथा बाद में उस स्थान का कालपी नाम से प्रसिद्ध होना सच प्रतीत होता है। कन्नौज के मौखरी नरेश यशोवर्मन् तथा उनके दरबारी कवि भवभूति ने भी कालप्रियनाथ का वर्णन किया है। 'कान्यकुब्ज महात्म्य' के अनुसार कन्नौज की दक्षिणी सीमा कालपी तक थी। अत: उपर्युक्त तथ्यों से यह निर्विवाद सिद्ध हाता है कि कान्यकुब्ज प्रदेश के अंतर्गत यमुना तट पर निर्मित कालप्रियनाथ के नाम पर ही कालपी का नामकरण हुआ।